Subaru

Subaru (スバル) është dega prodhuese e automobilëve të konglomeratit japonez të transportit Fuji Heavy Industries (FHI), prodhuesi i 22-të në botë për nga numri i automobilëve në vitin 2012.

Subaru njihet për përdorimin e motorëve me cilindra në pozicion horizontal në makinat që prodhon mbi 1500 cc po ashtu edhe përdorimin e sistemit të transmetimit simetrik me katër rrotat aktive që prej vitit 1972. Motori i sheshtë dhe të katër rrotat aktive u bënë pajisje standarte për makinat e mesme dhe të vogla në shumicën e tregjeve ndërkombëtare nga 1996. E vetmja që bën përjashtim është BRZ, e prezantuar në 2012, e cila përdor motorin horizontal por përdor vetëm rrotat e mbrapme aktive. Subaru gjithashtu përdor versione të pajisura me turbinë për veturat e saj, siç është Impreza WRX dhe Legacy 2.5GT. Modeli 2.5XT është modifikim i Outback dhe Forester po ashtu përfshijnë një motor të pajisur me turbinë.

Fuji Heavy Industries, kompania mëmë e Subaru, është për momentin në një partneritet të pjesshëm me Toyota Motor Corporation, e cila zotëron 16.5% të FHI.

Subaru është emri japonez i yjësisë Pleiades M45, ose "Shtatë motrat" (sipas traditës njëra prej tyre është e padukshme ndaj edhe logoja e Subaru ka vetëm gjashtë yje).

Historia

Fuji Heavy Industries e filloi punën si The Aircraft Research Laboratory (Laboratori i Kërkimeve të Avionëve) në vitin 1915, e drejtuar nga Chikuhei Nakajima. Në vitin 1932, kompania u riorganizua si Nakajima Aircraft Company, Ltd dhe shpejt u bë prodhues i madh i avionëve për Japoninë gjatë Luftës së Dytë botërore. Në fund të luftës Nakajima Aircraft u riorganizua sërish, kësaj here si Fuji Sangyo Co, Ltd. Në vitin 1946, kompania krijoi motoçikletën skuter Fuji Rabbit me pjesë këmbimi avionësh të mbetur nga lufta. Në vitin 1950, Fuji Sangyo u nda në 12 kompani të vogla pas një ligji të riorganizimit të kompanive në pronësi të qeverisë. Ndërmjet viteve 1953 dhe 1955, katër nga këto korporata dhe një e re e sapoformuar Fuji Kogyo, prodhues skuterash; prodhuesit e autobuzëve Fuji Jidosha; prodhuesit e motorëve Omiya Fuji Kogyo; ndërtuesit e shasive Utsunomiya Sharyo dhe Tokyo Fuji Dangyo kompani tregëtare u shkrinë dhe formuan Fuji Heavy Industries.


Kenji Kita, drejtori ekzekutiv i Fuji Heavy Industries asokohe, donte që kompania e sapo formuar të përfshihej në prodhimin e automobilëve dhe shumë shpejt filluan planet për zhvillimin e një makine të koduar si P-1. Z. Kita i kërkoi kompanisë që të diskutohej emërtimin e P1, por asnjë nga propozimet nuk ishte tërheqës. Në fund ai i dha makinës një emër japonez që i "ishte rritur në zemër": Subaru, i cili është emri japonez i yjësisë Pleiadë. Makina e parë Subaru ishte Subaru 1500. Vetëm njëzet P1 u prodhuan pasi kishte shumë probleme në furnizim. Nga viti 1954 deri në 2008 kompania projektoi dhe prodhoi dhjetëra makina duke përfshirë modelet 1500 (1954), e vogla 360 (1958), Sambar (1961), 1000, R-2 (1969), Rex dhe Leone (1971), BRAT (1978), Alcyone (1985), Legacy (1989), Impreza (1993), Forester (1997), Tribeca (2005), Exiga (2008) dhe BRZ (2012).


Aksionerët kryesorë
Nissan bleu 20.4% të aksioneve në vitin 1968. Nissan do ta përdorte FHI më shumë për kapacitetet e saj në prodhimin e autobuzëve të cilin e shfrytëzoi për linjën Nissan Diesel. Në këmbim shumë makina Subaru vehicles, edhe sot, përdorin pjesë Nissan. Trasmisioni automatik i Subaru, i njohur si 4EAT, përdorej edhe për brezin e parë të Nissan Pathfinder.

Pas blerjes së Nissan nga Renault, 20% të aksioneve të saj iu shitën General Motors në vitin 1999. Gjatë kësaj kohe, Subaru Forester shitej me emrin Chevrolet Forester në Indi në këmbim të Opel Zafiras e cila shitej si Subaru Traviq në Japoni.

Në 5 tetor 2005 Toyota Motor Corporation bleu 8.7% të aksioneve të FHI nga General Motors, e cila zotëronte 20.1% që prej 1999. GM më vonë i shiti 11.4% të aksioneve të mbetura në tregun e hapur duke shkëputur kështu çdo lidhje me FHI.

Motorsport
Subaru Rally Team Japan e drejtuar nga Noriyuki Koseki (themelues i Subaru Tecnica International, STI) pilotonte Subaru Leone, sedan DL, RX (SRX) dhe RX Turbo në Kampionatin Botëror të Rally ndërmjet viteve 1980 dhe 1989. Në 1989 Subaru ishte njëri nga prodhuesit e pakët që kombinonte 4WD dhe turbo.

Versione të modifikuara të Impreza WRX dhe WRX STi kanë konkuruar suksesshëm në garat rrally. Pilotët Colin McRae (1995), Richard Burns (2001) dhe Petter Solberg (2003) janë kampionë botërorë të Rally bashkë me skuadrën Subaru World Rally Team. Makinat Rally WRC të Subaru pregatiten dhe mirëmbahen nga Prodrive, skuadra e sukseshme Britanike e motorsportit.

Subaru u përfshi për pak kohë në Formula 1 kur bleu aksionet kontrolluese tek skuadra e vogël italiane Coloni në sezonin e vitit 1990. Motori me 12 cilindra Coloni 3B u etiketua si Subaru, makinat ishin mbipeshë dhe me pak fuqi dhe partneriteti u mbyll para se të mbaronte sezoni.Subaru Performance magazine version 4.3 

Në 16 dhjetor 2008, u njoftua se Subaru nuk do të merrte pjesë në World Rally Championships. Vendimi u mor nga kompania mëmë e Subaru, Fuji Heavy Industries (FHI), pjesërisht si rezultat i rënies ekonomike dhe pse u mendua se Subaru e kishte arritur objektivat sportivë dhe të marketingut. Gjithësesi është lënë hapësirë për pjesëmarrje në të ardhmen.

Veturat historike
 360
 1500
 1000
 R-2 (1969–1972)
 Alcyone XT
 Alcyone SVX
 Baja
 BRAT
 FF-1 G
 FF-1 Star
 Justy / Tutto
 Leone
 Sumo
 Rex
 Traviq
 Vivio
 Libero

Modelet e sotshme

 BRZ
 Levorg
 Exiga
 Forester
 Impreza
 Impreza WRX dhe Impreza WRX STI
 Outback Sport / Gravel Express / RV
Subaru Tribeca SUV
 Subaru Crosstrek XV/Impreza XV 
 Legacy / Liberty
 Outback / Grand Wagon / Lancaster
 Subaru WRX STI
 Dex
 Trezia

 Pleo
 R1
 R2
 Sambar
 Stella

Referime

Lidhje të jashtme

Fuji Heavy Industries 
Subaru Tecnica International
Subaru Asia
Subaru Philippines nën Motor Image Pilipinas

Kategoria:Marka të veturave
Kategoria:Vetura